Mikel Coffee

Η Mikel Coffee Company είναι ελληνική αλυσίδα καταστημάτων καφεστίασης, με έδρα στην Ελλάδα. Η πορεία της ξεκίνησε το 2008 από την κεντρική Ελλάδα και συγκεκριμένα την πόλη της Λάρισας και έκτοτε γνώρισε γρήγορη ανάπτυξη. Σήμερα λειτουργούν πάνω από 350 καταστήματα σε 18 χώρες, καθιστώντας τη 7η αλυσίδα παγκοσμίως σε παρουσία χωρών , με την εταιρεία να σχεδιάζει την επέκταση της σε πάνω από 30 χώρες.

 Το πρώτο κατάστημα της αλυσίδας στη Λάρισα εγκαινιάστηκε το Νοέμβριο του 2008. Ο ιδρυτής της είναι ο Λευτέρης Κυριακάκης, ο οποίος ασχολείται επαγγελματικά με αντικείμενο την εστίαση από το 1996. Το πρώτο μαγαζί με δικαιόχρηση (franchise) ξεκίνησε το 2012, ενώ στο τέλος της ίδιας χρονιάς η αλυσίδα απαριθμούσε ήδη 10 μαγαζιά franchise. To 2013 άνοιξε το 1ο κατάστημα της αλυσίδας στην Αθήνα. Στο τέλος της χρονιάς η αλυσίδα αποτελούνταν από 60 καταστήματα στην Ελλάδα. Το 2014 η εταιρεία είχε αναπτύξει 100 καταστήματα σε όλη την Ελλάδα. Η επιτυχία θεωρείται ότι οφείλεται στις ανταγωνιστικές τιμές, στον λεγόμενο οικονομικό πατριωτισμό, παρά τον ανταγωνισμό από πολυεθνικές όπως τα Starbucks, και στο ότι ως ελληνική επιχείρηση κατανοεί καλύτερα τις εγχώριες απαιτήσεις της αγοράς, με ανταγωνιστικές τιμές σε ροφήματα και τρόφιμα, στο γεγονός ότι λειτουργούν από τις 5 το πρωί μέχρι τις 11 το βράδυ, έχουν ντελίβερι και βρίσκονται σε κεντρικά σημεία.Η εταιρεία απέσπασε διεθνές βραβείο ποιότητας των προϊόντων και υπηρεσιών, από τα Παγκόσμια Βραβεία Ηγετών Εμπορίου, τον Φεβρουάριο του 2015. Το 2015 ιδρύθηκε η εταιρεία Mikel Coffee Company LTD με έδρα το Λονδίνο, θέτοντας τις βάσεις για τη διεθνή ανάπτυξη της εταιρείας. Πλέον η εταιρεία έχει παρουσία σε 18 χώρες: Ελλάδα: Το δίκτυο συνίσταται από 275 καταστήματα σε όλη την επικράτεια. Ηνωμένα Αραβικά Εμιράτα: Πρώτο κατάστημα εκτός Ελλάδας ξεκίνησε τη λειτουργία του το 2016 στο Ντουμπάι των Ηνωμένων Αραβικών Εμιράτων. Σήμερα λειτουργούν 2 καταστήματα της αλυσίδας στο Ντουμπάι. Κύπρος: Από το 2017 άρχισε η επέκταση της αλυσίδας στην Κύπρο, αριθμώντας σήμερα 23 καταστήματα σε Λευκωσία, Λάρνακα, Λεμεσό, Πάφο, Παραλίμνι, Αγία Νάπα κ.α. Ηνωμένο Βασίλειο: Τον Μάρτιο του 2018 άνοιξε κατάστημα Mikel στο κέντρο του Λονδίνου, με το δεύτερο κατάστημα να ακολουθεί τον Μάρτιο του 2019. To δίκτυο καταστημάτων στο Ηνωμένο Βασίλειο επεκτάθηκε το Σεπτέμβριο του 2020 στο Μπράιτον. Αυστραλία: Τον Αύγουστο του 2018, η εταιρία επεκτάθηκε στην Αυστραλία, λειτουργώντας το πρώτο της κατάστημα στο Σίδνεϊ. Ηνωμένες Πολιτείες Αμερικής: Τον Σεπτέμβριο του 2018 εγκαινιάστηκε το πρώτο κατάστημα στις Ηνωμένες Πολιτείες Αμερικής και συγκεκριμένα στο Σαουθάμπτον της πολιτείας Μασαχουσέτης. Τον Δεκέμβριο ακολούθησε το δεύτερο σημείο παρουσίας στην ίδια πολιτεία με ένα κατάστημα παραλαβής της παραγγελίας από το όχημα (Drive Thru). Τον Οκτώβριο του 2021 άνοιξε το πρώτο κατάστημα στην Νέα Υόρκη. Βουλγαρία: Τον Οκτώβριο του 2018 λειτούργησαν τα δύο πρώτα καταστήματα στη Βουλγαρία, με το τρίτο στη Σόφια να ακολουθεί το Μάιο του 2020. Δεύτερο κατάστημα στη Σόφια και τέταρτο στη χώρα άνοιξε το Μάιο του 2023. Σαουδική Αραβία: Τον Μάρτιο του 2019 άνοιξε κατάστημα στη Τζέντα της Σαουδικής Αραβίας, με το δεύτερο να ακολουθεί τον Μάρτιο του 2021. Τον Ιανουάριο του 2022 άνοιξε στο Mall of Arabia και την ίδια χρονιά στο Event Mall. Το Νοέμβριο του 2022 άνοιξε το πρώτο κατάστημα στη Μέκκα . Τον Οκτώβριο του 2023 άνοιξε το 5ο κατάστημα στη Τζέντα και 6ο συνολικά στη χώρα. Αίγυπτος: Τον Δεκέμβριο του 2019, άνοιξε το πρώτο κατάστημα στο Κάιρο της Αιγύπτου. Ρουμανία: Τον Φεβρουάριο του 2020, ένα νέο κατάστημα στο Βουκουρέστι της Ρουμανίας. Καναδάς: Το Μάιο του 2020 εγκαινιάστηκε το 1ο κατάστημα στο Οντάριο του Καναδά και τον Οκτώβριο του 2020 το 2ο στη πόλη Ρεγγίνα. Τουρκία: Τον Ιούνιο του 2020 ξεκίνησε τη λειτουργία του το πρώτο κατάστημα στη Κωνσταντινούπολη της Τουρκίας. Κάθε χρόνο η εταιρεία επεκτείνει την παρουσία της στην Κωνσταντινούπολη. Tον Φεβρουάριο του 2022 εγκαινιάζεται το πρώτο μαγαζί στο Ικόνιο. Τον Ιούνιο του 2022 άνοιξε το 1ο κατάστημα στο Ντιγιάρμπακιρ. Τον Αύγουστο του 2022 επεκτάθηκε με κατάστημα στη Γιάλοβα. Το Φεβρουάριο του 2023 άνοιξε το 1ο κατάστημα στη Σαμσούντα. Το Μάιο του 2023 άνοιξε το πρώτο στη Γκαζιαντέπ. Τον Ιούνιο του 2023 άνοιξε το πρώτο κατάστημα στην Άγκυρα, τον Αύγουστο το 14ο στη Κωνσταντινούπολη και το Σεπτέμβρη το πρώτο στη Μπολού. Συνολικά λειτουργούν 21 καταστήματα στη χώρα σε 8 πόλεις. Βόρεια Μακεδονία: Το Σεπτέμβριο του 2020 άνοιξε το 1ο κατάστημα στα Σκόπια της Βόρειας Μακεδονίας. Σήμερα λειτουργούν 2 καταστήματα στην ίδια πόλη Κουβέιτ: Το Μάρτιο του 2021 εγκαινιάστηκε το 1ο κατάστημα της αλυσίδας στο Κουβέιτ, αποτελώντας τη 14η χώρα παρουσίας. Τον Ιανουάριο του 2023 άνοιξε δεύτερο στην Αρντίγια. Ομάν: Τον Ιούλιο του 2021 έγινε η είσοδος της αλυσίδας στο Ομάν. Ιορδανία: Τον Αύγουστο του 2022 ξεκίνησε τη λειτουργία του το 1ο κατάστημα της αλυσίδας στο Αμμάν. Γερμανία: Το Μάιο του 2023 άνοιξε το 1ο κατάστημα στη Στουτγκάρδη. Ιράκ: Τον Ιούνιο του 2023 είσοδο στη χώρα με κατάστημα στη Σουλεϊμανίγια. Ο κύκλος εργασιών το 2013 ανήλθε σε 1,57 εκατομμύρια ευρώ (και έσοδα 991.236€), από 343.305€ το 2012. Σύμφωνα με τα ανακοινωμένα οικονομικά αποτελέσματα χρήσης η εταιρεία για το 2018 παρουσίασε έσοδα 13 εκατομμύρια ευρώ. Τα ΕΒΙΤDΑ ανήλθαν σε 1,21 εκατ. ευρώ έναντι 341 χιλ. ευρώ το 2017. Η χρήση του 2018 ολοκληρώθηκε με κέρδη προ φόρων 258 χιλ. ευρώ έναντι κερδών 167 χιλ. ευρώ στη χρήση 2017. Τα καθαρά κέρδη διαμορφώθηκαν σε 218 χιλ. ευρώ έναντι 10 χιλ. ευρώ στην προηγούμενη χρήση. Το 2020 έκλεισε με τζίρο 13,5 εκατομμύρια ευρώ. Το 2021 η εταιρεία παρουσίασε αύξηση τζίρου 30% σε σχέση με τη προηγούμενη χρονιά. To 2022 η χρονιά έκλεισε σε περίπου 19 εκατομμύρια ευρώ σε κύκλο εργασιών από 16,95 εκατομμύρια ευρώ που ήταν ο αντίστοιχος κύκλος εργασιών το 2021. Τα οικονομικά νούμερα επιβεβαιώνουν την ισχυρή πορεία ανάπτυξης της επιχείρησης 14 χρόνια μετά την ίδρυσή της. Η εταιρία Mikel διαθέτει πέντε διαφορετικούς τύπους καταστημάτων καλύπτοντας τις ανάγκες του αγοραστικού κοινού ανάλογα την κάθε περιοχή: Μαγαζί-εστιατόριο Μαγαζί προμήθειας γευμάτων για κατανάλωση στο σπίτι Καντίνα Μαγαζί παραγγελίας και παραλαβής στο όχημα Ξεχωριστό κατάστημα εντός των εγκαταστάσεων ενός μεγαλύτερου καταστήματος. Δικαιόχρηση, δηλαδή αγορά του εμπορικού σήματος από τον ιδιοκτήτη του καταστήματος Το κεντρικό πρόσωπο στο λογότυπο της εταιρίας, το οποίο παραμένει ως σήμερα, είναι ο πατέρας του ιδιοκτήτη, ο κ. Μιχάλης, από τον οποίο προήλθε και η ονομασία "Mikel".Το πρώτο λογότυπο της εταιρίας περιείχε το σύνθημα "Maybe it's knowledge Entering Life", όπου αποτέλεσε μέρος της φιλοσοφίας της εταιρίας. Το 2018, η εταιρία απέκτησε νέα εμφάνιση και νέα εταιρική ταυτότητα με την υπογραφή "The Coffee Community" Τον Οκτώβριο του 2023 η αλυσίδα Mikel Coffee απαριθμεί συνολικά 350 καταστήματα σε 18 χώρες: